मैक्लॉडगंज

मैक्लॉडगंज (McLeod Ganj), जिसे मकलोडगंज, मैक्लोडगंज या मैकलोड गंज भी लिखा जाता है, भारत के हिमाचल प्रदेश राज्य के काँगड़ा ज़िले में स्थित धर्मशाला नगर का एक उपनगर है। इसमें चीन के तिब्बत पर कब्ज़े के बाद आए कई विस्थापित तिब्बतियों का निवास है, जिस कारणवश इसे कभी-कभी छोटा ल्हासा (Little Lhasa), या धर्मशाला और ल्हासा मिलाकर धासा (Dhasa), भी पुकारा जाता है। यहाँ तिब्बत की निर्वासन सरकार का मुख्यालय भी है। यहाँ दलाई लामा भी विराजमान हैं।

नामोत्पत्ति 
मैक्लॉडगंज का नाम ब्रिटिश राज के काल में पंजाब के लेफ्टिनेंट गवर्नर, "सर डोनाल्ड फ्रील मैक्लॉड", पर रखा गया है। "गंज" हिन्दी का शब्द है जिसका सामान्य अर्थ "पड़ोस" होता है।

भूगोल 
समुद्र तल से इसकी औसत ऊंचाई 2,082 मीटर (6,831 फीट) है तथा यह धौलाधार पर्वतश्रेणी में स्थित है, जिसका उच्चतम शिखर, हनुमान टिब्बा, लगभग 5,639 मीटर (18,500 फीट) ऊंचा है।

चित्रदीर्घा

इन्हें भी देखें 
 दलाई लामा
 केंद्रीय तिब्बती प्रशासन
 काँगड़ा ज़िला
 हिमाचल प्रदेश

सन्दर्भ 

हिमाचल प्रदेश के शहर
काँगड़ा ज़िला
काँगड़ा ज़िले के नगर
धर्मशाला, हिमाचल प्रदेश
हिमाचल प्रदेश में हिल स्टेशन
तिब्बती बौद्ध स्थल
हिमाचल प्रदेश में पर्यटन